Suur-Malusi

Suur-Malusi (ka Lõuna-Malusi, rts Stora Malö, sks Gross-Malos) on 6,2 hektari suurune väikesaar Harju maakonnas Jõelähtme vallas Rammu küla alal Kolga lahes. See on Malusi saartest suurim ja lõunapoolseim.

Saar on kruusane ja kohati rohtunud. Maksimaalne kõrgus merepinnast on 6,1 meetrit, rannajoone pikkus 1,55 km.

Saar on täielikult looduskaitse all kuuludes Kolga lahe maastikukaitseala koosseisu. Lisaks paikneb saarel kaitsealune Malusi rändrahn, mille ümbermõõt on 24,3 meetrit ja ruumala 180 m³.

Aastatel 1820–1865 olla saarel asunud ka kõrts.Purjekaga Harjumaa väikesaari avastamas. Harju Elu, 20. juuni 2008.

Koos teiste Malusi saarte, Rammu ja Allu saarega moodustab Suur-Malusi Jõelähtme valla Rammu küla.

 Viited 

 Kirjandus 
 Eesti kalanduse minevikust II, Stockholm: Eesti Kalurite Koondis, lk 281–287 (Eralt Art "Malusi saartest ja saarte nimest")

Kategooria:Soome lahe saared
Kategooria:Harju maakonna saared‎
Kategooria:Jõelähtme vald